NATO Afg‘onistondagi missiyasi tarkibini 13 ming kishidan 16 ming kishiga yetkazadi

NATO mamlakatlari Afg‘onistondagi missiyasi tarkibini kengaytirishga qaror qildi. Endi kontingent miqdori 13 ming kishidan 16 ming kishiga yetkaziladi, deb xabar beradi “TASS”.

Bu borada alyans bosh kotibi Yens Stoltenberg harbiy blokka a’zo davlatlar mudofaa vazirlari kengashi yakunlariga ko‘ra bergan matbuot anjumanida bayonot berdi.
“27 mamlakat yaqin oylarda harbiy xizmatchilar sonini oshirishga qaror qildi. Shu bois qo‘llab-quvvatlash missiyasi miqdori 13 ming kishidan 16 ming kishiga yetkaziladi”, — dedi.
Stoltenberg, shuningdek, alyans Afg‘oniston armiyasini kamida 2020-yilga qadar moliyalashtirishda davom etishini bildirdi.